《中岩长老子文送罗汉松》
宋代·晁公溯

驻车凌云山，虽在官府中。
平生著幽禅，意与方袍同。
已杖菩萨竹，更来罗汉松。
天姿特高洁，厚叶非蒙茸。
铜柯既夭矫，玉薤仍青葱。
上有五百士，下笑十八公。
皆披闍黎衣，如坐浮屠宫。
勿谓默不语，说法声摩空。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。